PEINA KOSMOSA TELESKOPS 2003. GADA 2. JŪLIJS
GODĀRA KOSMISKO LIDOJUMU CENTRS GRĪNBELTA, MĒRILENDA
NOTIEK DATU LEJUPIELĀDE - PEINA TELESKOPS
Ser, jums kaut kas jāredz.
Šis asteroīds būs izrāvies no gāzu planētām tuva trojieša orbītas,
tāpēc līdz šim to neredzējām.
Izskatās, ka pēdējā riņķī tas piegājis par tuvu Jupiteram
un novirzīts uz Iekšējo Saules sistēmu.
Šķiet - tas eliptiski šķērsos Marsa orbītu.
Izskatās, ka tā diametrs ir apmēram 1,1 kilometrs. Salīdzinoši neliels.
Un, balstoties uz tā mēness orbitālo analīzi,
šī asteroīda blīvums ir septiņi grami uz kubikcentimetru.
- Tātad tas ir pilns ar metālu. - Īpaša analīze liecina,
ka šis asteroīds, iespējams, satur kolosāli daudz...
Irīdijs? Uz zemes - ļoti rets. Un lielāko daļu no tā mēs jau pārvaldām.
Ne tik daudz.
Pēc pieticīgiem aprēķiniem, tie ir apmēram 70 000 metrisko tonnu.
Pēc mūsu aplēsēm, asteroīdā 2003LC ir vairāk irīdija,
nekā iegūts visā Zemes vēsturē.
Irīdija vērtība ir apmēram 294 par gramu.
Pēc pašreizējām masas aplēsēm, tā vērtība ir lielāka nekā...
...20 triljoni dolāru, un šis asteroīds
iesaukts par Zeltmatīti.
GADSIMTA ATKLĀJUMS JAUNS KOSMOSA ZELTA DRUDZIS
Ja to varēs notvert un Marsa orbītā iegūt tā irīdiju,
ekonomisti prognozē, ka tas te, uz Zemes, izraisīs jaunu tehnoloģisko revolūciju.
Prezidents Korženko ir paudis skepsi par to, vai šajā asteroīdā
tiešām ir irīdijs...
PASAULE REAĢĒ UZ ASTEROĪDU "ZELTMATĪTE"
...uzstājot, ka PSRS joprojām ir vienīgā uzticamā piegādātāja.
Atgādināšu,
kas notika pēc pēdējā lielā NASA atklājuma - hēlija-3.
"ZELTMATĪTE" IR PASAKA
Darbavietu samazināšana, protesti, iekšzemes terorisms.
...lido kosmosā ar desmitiem tūkstošu kilometru stundā lielu ātrumu.
Un tā notveršanas logs drīz aizvērsies.
Pēc aptuveni sešiem mēnešiem
šī asteroīda jaunā trajektorija to padarīs nepieejamu uz visiem laikiem.
ZELTMATĪTE
ACIS
STĪVENSS
Komandiere Pūla!
Komandiere!
Cik pulkstenis?
Gandrīz 1.00 naktī, kundze.
Bet nodomāju, ka labāk būtu jūs pamodināt.
Kas noticis?
Kaut kas neticams.
Šis asteroīds ir vienreizīgs atklājums.
Tas neizmērojami uzlabos dzīvi uz Zemes.
Bet, ja šo Amerikas tautai vērtīgo resursu iegūt neizdosies,
tas būs kauna traips ne tikai manai administrācijai, bet visai valstij.
Es galvoju, prezidenta kungs, ka darām visu iespējamo,
lai šo atvestu mājās mums visiem.
Labi. Es tev uzticos, Īlaij.
Jo īpaši pēc tā, kā atrisināji Zahārovas situāciju šajā pavasarī.
Ļaušu jums ar Ronu izrunāt sīkumus. Informē mani!
Ron, mums abiem...
Tā. Cik drīz paziņosim par plānu asteroīdu notvert?
- Ko, lūdzu? - Man tev nav jāatgādina,
ka prezidentam gaidāma smaga pārvēlēšanas cīņa.
Jo vairāk amerikāņi zinās, ko Zeltmatīte dos viņiem,
jo labāks būs viņa stāvoklis.
Es saprotu, Ron. Tiešām. Bet mums ir jābūt ļoti piesardzīgiem.
Es jau slīkstu zvanos
no pārējām M-7 nācijām, kas grib lielāku gabalu no šī pīrāga.
Turklāt sovjeti jūtas apdraudēti,
jo irīdijs ir viena no viņu lielākajām eksporta precēm.
Šai ziņā esam vienisprātis, Īlaij.
Mēs galīgi negribam ar partneriem sanaidoties.
Labi. Jo mēs to notversim tikai tad, ja visi strādāsim kopā.
Tas nav tikai amerikāņu...
Gādā, lai uz Marsa būtu viss vajadzīgais asteroīda notveršanai.
Pārējo izdarīsim mēs.
Zeltmatīte nāk mūsu virzienā baisā ātrumā.
Tāpēc šī notveršanas misija jāizplāno un jāveic nākamajās desmit nedēļās,
citādi tā aizlidos prom.
Tas nozīmē - visiem pedāli grīdā!
Un visas personiskās lietas būs jāatliek malā.
Dimitrij, cik kovboju, tavuprāt, vēl vajadzēs, lai to iedzītu aplokā?
Es vēl gaidu protokolus, bet vismaz par desmit vairāk.
Daudziem no manējiem būs jāpaaugstina sertifikācija mikrogravitācijas jomā.
Labi.
Lai mums būtu kaut mazākās cerības to paveikt, es tiešām iesaku
visu, izņemot būtiskās operācijas, apturēt un sākt uzkrāt argonu.
Vai iesaki ierobežot treniņoperācijas?
Nu protams.
Skraidot apkārt un plivinot vējā rokas,
cerībā, ka viss izdosies, nekas neiznāks.
Es neierosināju skraidīt apkārt un plivināt rokas, Ed.
Man tā izklausījās gan.
- Vai varam mirkli aprunāties? - Nu protams.
Es tev pateikšu skaidri.
Šo tavu attieksmi es vairs necietīšu.
Ko? Vai man vajadzēja piekrist visām tavām muļķīgajām idejām,
ar kurām tu te svaidies?
Runa nav par muļķīgām idejām, Ed.
Par ko tad?
Izrunāsim to atklāti, ja?
Kopš es nosūtīju Svetlanu Zahārovu atpakaļ uz Zemi,
tu cīnies pretī ar zobiem un nagiem.
Es saku "pa kreisi", tu saki "pa labi".
Pēdējos mēnešos visi Laimes ielejas procesi tā dēļ ir gandrīz apstājušies.
Tu esi izpilddirektors.
Mums ir jābūt vienisprātis.
Nosūtīt viņu atpakaļ bija slikts lēmums.
Tas iedragāja morāli.
Tas lēmums bija jāpieņem man.
Par to mums nav jābūt vienisprātis, lai īstenotu šo misiju.
Bet šī misija ir jāīsteno.
Šis asteroīds, Ed... Cilvēkiem uz Zemes tas varētu mainīt visu.
Vai tad tas nav galvenais, kāpēc te esam?
Es gribu dabūt to akmeni tikpat ļoti, cik tu.
Labi.
Tad beidzam māžoties un to izdarām!
Šos uzsaukšu es.
Četras glāzes, biedri!
Atvaino, Mails!
Vai varu pasūtīt šādus kokvilnas kreklus?
No cita auduma man ir izsitumi.
- Protams. - Grazie, biedri.
Paldies.
Nākamreiz, kad viņš mani nosauks par biedri, es iegāzīšu viņam pa ģīmi.
Glāze tev.
Man viņš nepatīk.
Samanta ir pelnījusi labāku.
Tā, Miloš. Kas nākamais sarakstā?
Labi. Ķeramies atkal klāt!
Tātad šodienas loms. Steilijs vēlreiz pasūtīja Odor-Eaters.
Viņš nebeidz par to runāt.
Un Li visu laiku prasa, kā veicas ar viņa sievu.
Vajadzētu viņam pateikt, cik tālu esam tikuši.
Tāpēc - cik tālu esam?
Vai tavs čoms ir izvedis viņu no Ziemeļkorejas?
Nākamais JAXA kravas kuģis šurp startēs pēc pāris nedēļām.
Diemžēl mēs tomēr nevarēsim viņu uz šejieni atvest.
Tas ir pārāk riskanti, Miloš.
Jābūt neuzkrītošiem. Atceries?
Jā, bet tu viņam pateici, ka mēs to izdarīsim. Un pateicu arī es.
- Ja viņš uzzinās, ka mēs... - Mēs noteikti negribam viņu sadusmot.
Korejiešu bizness mums ir ļoti izdevīgs.
Tāpēc mums jāgaida īstais brīdis, lai pateiktu īstos vārdus.
- Gribi teikt - mums viņam jāmelo? - Tu par daudz uztraucies, Miloš.
Atceries: Iļja zina vislabāk.
Notveršanas misija ir tikai pirmais solis.
Viņiem vajadzēs, lai saražojam simtiem tūkstošus litru degvielas,
rezerves daļas...
Iegūsim no tā izrakteņus gadu desmitiem.
Laimes ieleju vajadzēs kārtīgi paplašināt. Tūkstošiem jaunu strādnieku.
Jā. Kā zelta drudzis. Nē? Prēmijas, virsstundas, piemaksa par bīstamību...
Es dzirdēju, ka mēs strādāsim cauru diennakti.
Divas maiņas pēc kārtas. Sešas, septiņas dienas.
Un viņi prasa, lai to izdarām
divreiz ātrāk, nekā tas būtu jādara.
Samantai taisnība. Mums jābūt uzmanīgiem.
Bet tā ir arī vienreizīga iespēja, ne?
Varbūt tevi atkal iekļaus Ranger apkalpē.
Glāze pa pusei pilna. Vai tā saka?
Apmēram tā.
Par Zeltmatīti!
84 % vēlētāju, kam pieder mobilais telefons,
apgalvo, ka atbalsta ierosinājumu aizliegt pie stūres lietot rokā turamu telefonu.
Aleks, pēc piecām minūtēm braucam uz skolu.
Labi.
Maize ar zemesriekstu sviestu un ievārījumu nav īstas pusdienas.
Nu, Aleksam garšo, tāpēc...
...sākotnējās Marsa sacīkstes centrā, beidzot turp dosies pats.
Devs Ajesa ir paziņojis,
ka šī mēneša beigās beidzot dosies uz Sarkano planētu.
Šodien Ajesa sarunājās ar reportieriem...
- Velns! - ...pie savas Helios ēkas.
Es vienkārši jutu, ka man kā Helios izpilddirektoram
ar visu, kas uz Marsa tagad notiek,
vajadzētu darīt ko praktiskāku tur augšā.
- Kas par lietu? - Pieņemu, ka ziņas neesi dzirdējusi.
Tu varēji to pastāstīt mums, pirms paziņoji visai pasaulei.
Tas bija spontāns lēmums.
Tavs brauciens uz Marsu bija spontāns lēmums?
- Jā. - Dev, zinu, ka tur ārā tu vari
darīt, ko gribi, un tev vienalga bučos pakaļu,
bet te, šajos kabinetos, mēs tiešām cenšamies kaut ko sasniegt.
- Tas, ka tu pēkšņi pasvied ko tādu... - Es zinu.
Un tu ar savu komandu esi izstrādājusi lielisku asteroīda notveršanas plānu,
bet īstā darbība notiek tur augšā.
Un kā šī uzņēmuma vadītājam man jādodas tur, kur mani vajag visvairāk.
Ja tu būsi tur augšā,
kurš risinās visas M-7 sarunas par Zeltmatīti?
Nu nē! Es esmu inženiere, nevis...
Aleida, neuztraucies! Tev izdosies.
Tā, Kellij, mums jāparunā par robotiku.
Tātad astrobioloģijas programma laikam tiek vienkārši nogrūsta malā.
- Atkal atlikta, ja? - Tieši pretēji.
Tā ir jāīsteno ātrāk.
Gribu, lai tava komanda un aprīkojums lido reizē ar mani.
Labi. Meklētāji varētu būt gatavi, bet par ekspedīcijas komandu es šaubos.
Es rēķinājos ar vēl sešām nedēļām, lai viņus sagatavotu.
Es zinu, kā to atrisināt.
Tu brauksi līdzi.
Ko?
Trenēsi savu komandu pa ceļam.
Kad nokļūsim tur, viņi būs gatavi ķerties pie darba.
Dev, es saprotu, ko tu saki,
bet es nevaru visu pamest un braukt ar tevi uz Marsu.
Kāpēc?
Man ir dēls.
Man viņš būtu jāatstāj uz cik - sešiem mēnešiem, gadu. Varbūt ilgāk.
Tu dzīvības meklējumiem esi veltījusi 15 gadus.
Būtu žēl, ja tu palaistu garām šo iespēju, kad esi tik tuvu pie finiša.
Bet tas jāizlemj tev.
Tikmēr man pirms aizbraukšanas vēl šis tas jānokārto,
tāpēc pāris dienu nebūšu sasniedzams.
Pāris dienu? Bet mēs neesam pabeiguši labot notveršanas protokolus.
Ranger, te Laimes ieleja.
Ed, redzu, ka esi ieviesis izmaiņas Ranger-2 apkalpes sarakstā.
Tu zini, ka tās bija jāsaskaņo ar mani.
Nu beidz, Daniela!
Tu zini tāpat kā es - parasti misijas komandieris pats atlasa savu komandu.
Šī nav NASA septiņdesmitajos, Ed.
Galu galā, es esmu atbildīga par Zeltmatītes nogādāšanu Marsa orbītā.
Apstiprinu. Kāda ir problēma?
Pirmkārt, protokola neievērošana.
Pirms izplatīšanas to vajadzēja parādīt man, bet...
Par to tagad nerunāsim, ja?
Šis apkalpes saraksts - pēc kādiem principiem tas ir izveidots?
Kad tika saņemts komisāra apsūdzību pilnais ziņojums
par Kronosa sūdiem,
iedomājos, ka nebūtu slikti šo to pamainīt.
Tā daži apkalpes locekļi tikai aizstāti, bet citi - atzīti par misijai būtiskiem.
- Piemēram, tu kā komandieris? - Jā.
Pieredzējis komandieris. Cīņās pārbaudīts. Man izklausījās pēc īsta uzvarētāja.
Bet, velns, ja gribi mani mikromenedžēt, varam sākt no gala. Nav problēmu.
Nē, izpilddirektor. Nē.
Tava apkalpe paliek.
Tikai nākamreiz mani pabrīdini! Laimes ieleja sarunu beidz.
Nolādēts!
Pārslēdzos uz manuālo, lai pārbaudītu orientācijas sistēmu.
Sapratu. Atļaujam veikt RCS manuālo testu.
Mirkli pagaidi ar to testu!
Sapratu, Ranger.
Jums viss kārtībā, ser?
Jā, viss labi.
Neaizmirsti pārbaudīt reaktora temperatūras,
pirms atgriežamies Phoenix, ja?
Tieši tā.
Tev jābrauc. Tu nedrīksti laist garām šo iespēju tikai tāpēc, ka tev ir bērns.
- Domā - vīriešiem tā jādara? - Protams, ne. Bet Alekss ir citāds.
Tu zini.
Ar viņa veselības problēmām un...
- Viņam vajag mani te. - Viņam ir vecāmāte.
Jā. Viņai patiktu, ja es aizbrauktu.
Tad viņa pie pirmās izdevības aizvestu viņu uz Krieviju.
Es nespētu sev piedot, ja viņam liktos, ka viņu pametu.
Ei!
Bērni ir izturīgāki, nekā tev šķiet.
Es tikai negribu, lai beigās viņš mani ienīst.
Viņš tevi ienīdīs jebkurā gadījumā. Tici man!
Vai man tagad būtu jājūtas labāk?
Tieši tā notiek.
Mēs dodam viņiem dzīvību, atdodam sevi visu,
un beigās viņi uz mums skatās
kā uz riebīgākajiem cilvēkiem pasaulē.
Man žēl. Tas noteikti nav viegli.
Dots devējam atdodas.
Es savu nabaga tēti kārtīgi nomocīju.
Esmu droša, ka tagad viņš ar tevi lepotos.
Aleida Rosalesa - ietekmīga persona.
Ak dievs, nē. Tā būs katastrofa. Tad tu redzēsi.
Nezinu. Domāju, ka tu to vari.
Beidz! Vai spēj mani iztēloties sēžam pretī visiem tiem M-7 pārstāvjiem?
Jā, varu.
Klau, es atceros savu mammu, kad viņa nopirka šo vietu.
Viņa iepriekš ar uzņēmējdarbību nebija nodarbojusies.
Es jautāju, vai viņa uztraucas. Viņa teica:
"Vienmēr ir miljons iemeslu, lai kaut ko nedarītu.
Ir jāatrod iemesls, kādēļ to darīt."
Šajā ziņā ļoti būtiska ir Amerikas kosmosa programma.
Un, būdams jūsu prezidents,
es uzņēmos iniciatīvu, atklājot šo neticami vērtīgo asteroīdu 2003LC.
PREZIDENTS GORS UZRUNĀ TAUTU
ZELTMATĪTES ATKLĀŠANA - VĒSTURISKS SASNIEGUMS
Šis atklājums mūsu valsti un pasauli mainīs uz labu.
Prezidents Gors šodien, šķiet, uzņēmās personisku atbildību
par asteroīda 2003LC atklāšanu.
Gora paziņojumu par to, ka asteroīdu atklājis viņš,
Kremlis nosauca par nekaunīgu un uzskata to
par mēģinājumu piesavināties padomju sasniegumus.
Tagad - vēl citi sasniegumi, ko esot veicis Als Gors.
Numur 10. Viņš bija pirmais cilvēks, kam izauga pretstatīts īkšķis.
Numur 9. Kādudien, braucot ar riteni, viņš nejauši izgudroja orgasmu.
Izskatās, ka prezidents ir nokļūdījies vēlreiz.
PREZIDENTS APGALVO, KA ATKLĀJIS ZELTMATĪTI
Drīz viņš gribēs nosaukt šo asteroīdu savas sievas vārdā.
Mans padoms, Al: atstāj atklājumus zinātnieku ziņā
un turpini darīt to, kas tev padodas vislabāk, - graut mūsu ekonomiku.
GORS UZŅEMAS NOPELNUS PAR ASTEROĪDA ATKLĀŠANU
Ko, pie velna, viņš dara? Šī ir deja, Ron. Delikāta deja.
Es nekontrolēju, ko prezidents saka. Tu to zini.
Beidz muldēt! Tā bija sagatavota runa.
Viņš to lasīja no špikera mašīnas.
Dažreiz viņam patīk improvizēt.
Tas iznīcinās visu labo gribu, ko bijām panākuši attiecībās ar krieviem.
Un vai tev ir nojausma, ko pārējās M-7 nācijas tagad...
Jā, un nekam no tā nebūs nozīmes, ja '04. gadā uzvarēs Bregs.
- Tātad runa ir par to? - Protams.
Mēs abi zinām, ka kosmosa aģentūrai Bregs būtu īsts murgs.
Nemaz nerunājot par valsti. Tāpēc beigsim šīs bezjēdzīgās runas!
ZVANS BEIDZIES
Bļāviens!
Nu velns!
Es neredzu, kā Ranger varētu apturēt rotāciju kam tik lielam kā Zeltmatīte.
Jonu dzinēji nespēj radīt pietiekamu vilkmi.
Es saprotu.
Labi. Turpināsim par to domāt! Tikmēr
es līdz rītam gribu redzēt konkrētus datus par tām 3D spēka momenta simulācijām.
- Paldies. - Labi. Paldies.
- Pālmer! - Jā, kundze.
Dirnēsi pie manām durvīm visu dienu vai tomēr pateiksi, kas tevi nomāc?
- Vai drīkstu... - Lūdzu.
Sēdies!
Kas tevi satrauc?
Nu, es...
Vispirms es gribu pateikt, ka...
admirālis Boldvins
manās acīs būtībā ir varonis.
Man bija septiņi gadi, kad krieveļi mūs pārspēja uz Mēness,
un mēs ar tēti skatījāmies visas tās kongresa uzklausīšanas.
Kad admirālis Boldvins uzņēmās vainu par Mēness zaudēšanu,
viņš runāja par godu.
Viņš runāja par to, ka jāuzņemas atbildība pat tad, kad tas ir grūti.
Kad mēs bijām Ranger, es kaut ko redzēju.
Un dieva goda vārds - kaut tā nebūtu bijis!
Bet es redzēju.
Un nu jūtos spiests par to ziņot.
Labi.
Admirālim Boldvinam ir labās rokas trīce vai kaut kas tamlīdzīgs.
Un es redzēju, ka viņš cenšas to slēpt.
Tās dēļ viņam bija jāaptur treniņš.
Vai tu saki, ka Eds slēpj medicīnisku kaiti?
Man ir tādas aizdomas, komandiere. Jā.
Tā ir ļoti nopietna apsūdzība.
Es zinu.
Bet es arī zinu, ko redzēju.
Domāju, ka tas būtu jāzina arī jums.
Labi. Vari iet.
Jā.
PŪLA
Sadali to pa devām!
Tev ar to jāpietiek nākamajām četrām nedēļām.
Daniela!
Vai drīkstu, lūdzu, atgriezties?
Lūdzu!
Es palikšu uz savas lāvas. Es...
Man žēl.
Es zinu, ka ir grūti,
bet tā tam jābūt.
Tu to zini.
Palīgā, kaptein! Viņi mūs apšauda.
Pamest raķeti! Mēs krītam.
Palīgā! Es degu.
Sveiks, mazais!
Čau, mammīt! Gribi ar mani paspēlēties?
Protams. Pēc maza brītiņa.
Vispirms gribu par kaut ko aprunāties.
Tu zini, ka es sūtīšu savus robotus uz Marsu,
lai tie tur meklē mazos mikrobus.
- Lavas tuneļos. - Pareizi.
Vārdu sakot, izskatās, ka man varētu būt jābrauc tiem līdzi.
Uz Marsu?
Bet, kamēr es būšu prom, tu paliksi te ar vecomāti.
Kāpēc nevaru braukt es?
Pirmkārt, tev vēl jāiet skolā,
un kosmosa ceļojumi vēl nav domāti bērniem.
Bet Zeka mamma un tētis aizveda viņu uz viesnīcu uz Mēness,
kad mācījāmies otrajā klasē.
Nu, jā. Bet uz Mēnesi var aizbraukt tikai vienā dienā,
taču uz Marsu jābrauc daudz ilgāk.
Cik ilgi tu būsi prom?
Apmēram gadu.
Zinu, ka tas šķiet ilgs laiks,
bet tas paskries ātri.
Tu redzēsi.
Ja nu tu nolemsi tur palikt pavisam - kā opītis?
Draudziņ! Zinu, ka tas ir grūti, bet es iepriekš esmu bijusi komandējumos.
Šis tikai būs mazliet garāks, ja?
Aleks, nāc atpakaļ! Es...
Aleks!
Viss labi.
Viss būs labi, mazais.
Viss būs labi.
Sveika! Aleida, ja? Alīda?
Prieks iepazīties.
Esmu Brendts. Attiecības ar valdību.
Un acīmredzot mēs diezgan cieši sadarbosimies,
ņemot vērā visu, kas nolemts.
Mums ir jāpieņem galīgais lēmums par to, kurus senatorus uzrunāsim,
lai viņi atbalstītu mūsu nostāju attiecībās ar M-7. Vai dosjē apskatījies?
Jā. Jā, apskatījos.
Man vēl mazliet vajag...
apdomāt.
Visas nianses.
- Tu vēl neesi apskatījusies. - Vai esi par to runājis ar Devu?
Man šķiet - viņam varētu būt par to viedoklis.
Viņš mums teica, lai nākam pie tevis.
Tāpēc apskati tos dosjē, labi?
Un šis ir priekšnams un šī ir dzīvojamā istaba.
Nav pati lielākā, bet tajā ir kamīns.
Un tur ir virtuve ar šo mazo ēšanas stūrīti.
Būs tiešām jauki
rītos gatavot meitenēm brokastis pirms skolas.
Es tevi noķeršu!
Un pagaidi labāko!
Šī ir Sāras istaba,
- un tā tur ir Lilijas istaba. - Un šī ir mana istaba!
Nē!
Un tur ir mūsu istaba.
Tas ir, mana istaba.
Bet, zini, kad tu atgriezīsies, parunāsim.
Lai nu kā...
Mēs esam tik priecīgas, Mails.
Es nespēju noticēt,
ka beidzot varam nopirkt savu māju - pateicoties tev.
Tiešām - es nekad nedomāju, ka mēs to spēsim.
Labi. Jābeidz. Atā!
Tev viss labi?
Jā. Ir paziņoti uzdevumi saistībā ar Zeltmatīti.
Velns! Netiki Ranger?
Maitas! Kāpēc viņi nesaprot...
Nē. Es tiku. Es...
Mani iekļāva. Es...
esmu komandā.
Nu velns! Tas ir lieliski. Vai tad ne? Tu taču to gribēji.
Jā, zinu.
Zinu. Pēdējos mēnešus es skrēju vai ar pieri sienā,
lai tikai tur tiktu, un nu es...
Mails, tev vajadzēja mūs tur redzēt.
Mēs visi skrējām pie tā dēļa, meklējot savu vārdu.
Lūdzoties, kaut tikai dabūtu vietu. Domājot, ka esam vinnējuši loterijā.
Kad patiesībā mēs te augšā esam bezspēcīgi, Mails.
To es tev visu laiku saku.
Iesaisties manā sarkanā obsidiāna pasākumā!
Vēl nav par vēlu.
Cilvēki uz Zemes maksā nez cik,
lai dabūtu gabaliņu Marsa. Tā tev nebūs jāriskē ar dzīvību
tādu cilvēku dēļ, kuriem tu esi pie kājas.
Nē, es nezinu. Nedomāju, ka esmu tam gatava.
Esmu šo gribējusi visu mūžu. Es nevaru tam vienkārši uzgriezt muguru.
Jā, es saprotu.
MARSA JUVELIERIZSTRĀDĀJUMI
NO ĪSTA, RETA MINERĀLA, KAS ATRODAMS TIKAI UZ MARSA
AKMENS KULONS 18 CT ZELTA ĶĒDĪTĒ - 500 $
KENIJIEŠU KOPIENAS CENTRS LAIPNI LŪDZAM
PALĪDZAM KOPIENAI VEIDOJAM SAIKNI
- Es meklēju Malaiku. - Viņa ir tur.
Paldies.
Viljam, pacel kreiso galu augstāk!
Tam jābūt taisni.
Augstāk.
Nu gan!
Vai dieniņ! Cik jauks pārsteigums!
Nāc!
Slava Dievam.
Ļauj man tevi apskatīt!
Esi izsalcis?
Nē, es jau paēdu.
Es atbraucu atvadīties.
Atvadīties?
Es došos uz Marsu.
Mēs tur augšā darām ko svarīgu.
Mēs ceļam jaunu pasauli, un tā būs labāka nekā šī.
Tu zini, ka vari mēģināt izmainīt šo.
Tu varētu panākt lielas pārmaiņas, Dev.
Kad tu atgriezīsies, te būs kopiena...
Es neatgriezīšos.
Ko tu gribi teikt?
Es palikšu tur augšā.
Tu aizvien gribi īstenot sava tēva sapni, ja?
Es to nedaru viņa dēļ.
Tā tu sev saki. Bet šie sapņi par kosmosu tavu tēvu iznīcināja.
Viņu neiznīcināja kosmoss.
To izdarīji tu.
Viņš visu darīja savas ģimenes dēļ.
Mūsu nākotnes dēļ.
Viņš neatguvās pēc tam, kad tu mūs pameti.
Tevi es nekad neesmu pametusi, dēls. Tu to zini.
Es biju tur. Vai neatceries?
Jā, es atceros, kā lūdzos, lai brauc man līdzi.
Un tu gribēji, lai atstāju viņu pavisam vienu? Es to nespēju.
Patiesība ir tāda, ka viņš tevi jau bija inficējis ar godkāres slimību.
Tā. Nedod dievs, ja kādam ir godkāre!
Vienosimies, ka mēs nekad nebūsim vienisprātis, un šķirsimies kā draugi!
Tu neesi mans draugs. Tu esi mans dēls.
Paliec te ar mani! Ar savu tautu. Neuzgriez viņiem muguru!
Tu vari izdarīt tik daudz jauniešu labā. Viņi tevi ciena.
Harambee, ja?
Visi sadodas rokās, kopīgi strādā visu labā. Zini,
no visiem meliem, ko tu man stāstīji, šie bija viscietsirdīgākie.
Bet tas nekas, jo tagad es redzu, kādi cilvēki ir.
Ja tev kaut ko vajag,
piezvani uz šo numuru!
Es negribu tavu naudu.
Nekad neesmu to gribējusi.
Es tikai gribu savu dēlu.
Paliec sveika, māt!
NASA MOLLIJAS KOBAS KOSMOSA CENTRS
Es saprotu, kā jūs jūtaties, un atvainojos.
Prezidents tikai mazliet aizrāvās - tas viss.
Viņš nopietni aptraipīja Padomju Savienības godu.
Es nākšu klajā ar paziņojumu, lai viestu skaidrību
par Padomju Savienības izšķirošo lomu saistībā ar šo atklājumu.
Jums jāsaprot, administrator Hobson,
ka arī uz prezidentu Korženko tiek izdarīts milzīgs politiskais spiediens.
Politbiroja locekļi mudina viņu, lai dodamies pēc asteroīda paši.
Irina, jūs zināt tikpat labi kā es, ka neviens no mums nespēj
noķert šo akmeni viens.
Vai tiešām mēs ļausim šādai lieliskai izdevībai
izslīdēt no rokām vienas kļūdiņas dēļ?
Es domāju - labākais variants jūsu prezidenta uzvedības dēļ
būtu vienoties par jaunu līgumu,
kurā būtu paredzēts, ā mēs šo asteroīdu sadalīsim.
Kāda jēga no iepriekšējiem līgumiem, ja mēs tos saplēšam?
Tas nomierinātu stingrā kursa piekritējus politbirojā, kā arī Devu Ajesu Helios.
Man nav iebildumu pret samitu,
bet tajā būtu jāiekļauj arī pārējās M-7 nācijas.
Protams,
un mēs ar lielu prieku uzņemsim viņus šeit, Padomju Savienībā.
Visu cieņu, Irina,
bet domāju - neitrāla vieta būtu visprātīgākā,
ņemot vērā šīs konferences būtību.
Man kaut kā jāapliecina Korženko, ka jūs nožēlojat,
lai dabūtu viņu atpakaļ pie sarunu galda.
Administrator Hobson?
Labi.
Es parunāšu ar prezidentu.
Havi, nāc uzklāt galdu!
Zini, tevis nemaz nebūtu, ja mēs tā nedarītu.
Lūdzu, izbeidz!
Hallo!
Sveika! Te Brendts. M-7 tikko izziņoja ārkārtas samitu,
lai tiktu skaidrībā par to, cik katrs no šī asteroīda dabūs.
Labi.
Paldies, ka informēji.
Tas notiks nākamnedēļas sākumā, tāpēc...
- Bet... - ...labāk sāc gatavoties!
Devs tad jau būs ceļā uz Marsu.
Jā. Saģērbies silti!
Tu brauksi uz Padomju Savienību.
Mammīte tevi mīl, Aleks.
Vienmēr.
MŪSU SAULES SISTĒMA
Kā man tevis pietrūkst!
Ļoti pietrūkst.
Kaut es tagad varētu būt tur!
Tiešām. Ne tāpēc, ka tev mani vajadzētu.
Jo tu esi tik stipra un tu tiksi galā, Kellij. Tu tiksi galā.
Tu esi stiprāka par mani.
Stiprāka par mums visiem kopā.
Tu tiksi galā, ja?
Un tu būsi vislabākā mamma.
Tu esi. Es...
Es atceros, cik tu vienmēr esi bijusi gādīga.
Kopš mēs ar tēti tevi pirmoreiz satikām, tu esi rūpējusies par visiem ap sevi.
Pat par tēti un mani.
Nevaru sagaidīt, kad redzēšu savu mazbērniņu.
Varētu būt...
Varētu būt, ka esmu jau nopirkusi tapetes un gultiņu bērnistabai.
Nē, es zinu, bet nespēju atturēties.
Es tevi mīlu...
no visas sirds.
Parādi man asteroīda 2003LC leņķiskā ātruma aplēses!
Tā jau domāju.
...ķeza.
Mums vajag tavu runu, mīļā.
Zajs jau neteiks, bet viņš grib, lai tev būtu liela loma šajā ceremonijā.
Mana mamma svētīja manu laulību ar viņa māti,
un nu viņš grib, lai tu svētī viņa laulību.
Zinu, ka tu tur augšā esi aizņemta.
Mums ziņās visu laiku rāda, cik tas ir svarīgi
un cik daudz jums darba.
Bet uz mirkli vari padomāt arī par ko citu.
Dažreiz tas palīdz.
Zinu - lai ko tu izdomāsi, tas būs lieliski.
Mīlu tevi.
Kortnij, Aizaia,
es...
es gribētu šodien būt kopā ar visiem jums.
Es tik ļoti par jums priecājos!
Laulība, kopdzīve... Tā...
Tā...
Pēc šī nekā vairs nebūs.
Man viņam jāpasaka.
Es braukšu tev līdzi.
Labi.
Denij?
STĪVENSS
Iekšā!
Vai tev ir brītiņš, Dev?
Protams.
Es daudz par to domāju, un...
es gribu braukt kopā ar tevi uz Marsu.
Mūsu darbs man ir ārkārtīgi svarīgs, un ir svarīgi, lai to izdarītu pareizi.
Bet lieta tāda...
Es gribu ņemt līdzi dēlu.
Zinu, ka tas izklausās neprātīgi, ņemot vērā viņa veselību un visu, bet uzklausi!
Es parunāju ar dažiem bijušajiem kolēģiem NASA,
kā arī ar lidojumu ārstiem te, Helios, un visi piekrita,
ka Aleksa kardiopulmonālās problēmas uz Marsa varētu mazināties.
Sirdij nebūs tik spēcīgi jāpumpē, jo gravitācija ir par trešdaļu mazāka,
un paaugstinātā skābekļa koncentrācija bāzē palīdzēs kompensēt
viņa samazināto plaušu tilpumu.
Jā, mēneši, kas jāpavada ceļā, būs grūti,
bet ceļošana kosmosā ir kļuvusi droša.
Ikdienišķa.
Un kurš septiņgadnieks gan negribētu dažas nedēļas būt bezsvara stāvoklī?
Savā brīvajā laikā es viņu mācītu, tāpēc izglītību viņš iegūtu.
Bāzes darbībai viņš netraucēs,
un viņu palīdzēs pieskatīt arī mans tētis.
Dev, esmu apņēmības pilna veikt savu darbu, cik labi vien spēju...
bet es nevaru pamest savu dēlu.
Es ceru, ka saproti.
Protams.
Viņš būs laipni gaidīts.
Paldies.
Miloš, kā mums šodien veicās?
Labi. Tas jaunais dezodorants tiek burtiski izķerts.
Domāju, ka varētu rasties problēmas ar kravas doka uzraugu.
Faiza domā, ka zina, kā to atrisināt,
bet, kā saka, tā būs rītdienas problēma.
Jā, tev taisnība.
Rītdienas problēma.
Prieks sadarboties.
Vai negribi izskaitīt?
Tur viss ir pareizi. Esmu drošs.
Iedzersim!
Par panākumiem.
Un par tevi, Miloš.
Nē.
Par mums.
Katru reizi.
Kas par lietu?
Ed, es...
Es par to ilgi un rūpīgi domāju.
Šķiet - tev ir pienācis laiks no lidošanas atteikties.
Ko, lūdzu?
Tā varētu būt labāk. Ļausi komandēt Ranger kādam citam.
Kam? Tev vai?
Nē. Runa nav par to.
Es gribu, lai dakteris apskata tavu roku.
Manu roku. Kādēļ?
Tu zini, kādēļ.
Tas ir absolūti nepieņemami, Daniela.
Likās - mēs domstarpības atliekam malā, bet laikam
tā bija tukša muldēšana.
Ed, tu esi komandējis misijas -
lidojumu misijas - un slēpis iespējami nopietnu veselības problēmu.
Kāpēc? Tu vienkārši... Tu nevarēji paiet malā.
Es savu ķermeni pazīstu. Es zinu, kas tam der. Man viss ir labi.
Šis lēmums nav jāpieņem tev, un tu to zini.
Tu man meloji. Kā lai es tev uzticos?
Beidz, Daniela! Tu zini - es nevienu neapdraudētu.
Vairs neesmu par to tik droša.
Tev vajadzēja braukt mājās jau sen. Būt kopā ar meitu un mazdēlu.
Vai...
Vai tāpēc tu tik ātri aizbrauci mājās?
Lai būtu ar ģimeni?
Vai varbūt tieši tu biji tā, kas bēgi prom.
Pievaldies, Ed!
Vai kas?
Tu jau runā par to, ka apgriezīsi man spārnus.
Kas vēl ir atlicis?
Nosūtīsi mani uz to ziemeļkorejiešu kapsulu?
Iedosi man Bībeli, ko palasīt?
- Ej dirst! - Kā tad!
Ej dirst!
Esmu samierinājusies ar tevis vārītajiem mēsliem 30 gadus.
Skatoties, kā tu pieņem vienu nepareizu lēmumu pēc otra,
domājot vienīgi par sevi, it kā tu būtu Dieva dāvana kosmosam.
Man tev ir jaunumi, Ed Boldvin.
Tu esi tikai nožēlojams vecis, kas nezina, kad pielikt punktu.
Jā. Nu, atšķirībā no tevis es nelaižos lapās.
Nē, Ed. Un, par laimi, tas uz tevi vairs neattiecas.
Tev viss ir beidzies.
Ko tu te tagad runā?
No šī brīža tavs lidotāja statuss ir atcelts
un tu esi atbrīvots no bāzes izpilddirektora amata.
Beidz, Daniela!
Nedari neko tādu, ko nožēlosi.
Man dzīvē daudz kas jānožēlo, Ed.
Šis lēmums tāds nebūs.
Tulkojusi Inguna Puķīte